До

Общински съвет

Крумовград

Д О К Л А Д Н А   З А П И С К А

От Себихан Керим Мехмед  –  Кмет на община  Крумовград


Относно: Даване на съгласие за безвъзмездно приемане на движими вещи – паравани за гласуване с хартиени бюлетини  от държавата за нуждите на Община Крумовград за изборните процеси
ДАМИ И ГОСПОДА ОБЩИНСКИ СЪВЕТНИЦИ,
В етапа на подготовка на изборите за народни представители, проведени на 19.04.2026 година  с писмо от Областна администрация – Кърджали, базирано на указания на Министерския съвет (изх. № 03.11-4/30.03.2026 г.) Община Крумовград бе уведомена за предоставяне на  паравани за гласуване. Параваните се предоставят от държавата безвъзмездно на общините с цел техническо обезпечаване на изборите, цитирани по-горе, както и на следващите такива.

Съгласно направения анализ на броя на избирателните секции на територията на Община Крумовград и изискванията на Изборния кодекс за осигуряване на тайната на вота при гласуване с хартиени бюлетини, е установена необходимост от 94 (деветдесет и четири) броя паравани. За необходимия брой паравани е изпратено мотивирано искане до Областния управител на област Кърджали  на 01.04.2026 година. Предвид кратките срокове до изборите за НС-19.04.2026 година,  същите са предоставени в общината с приемо-предавателен протокол. 
Съгласно писмо с изх. № 03.11-4/30.03.2026 г. на Областна администрация Кърджали е необходимо Общински съвет Крумовград да приеме решение за безвъзмездно приемане на движими вещи – паравани за гласуване с хартиени бюлетини. 
С оглед на гореизложеното и на основание чл. 21, ал. 1, т. 8, ал. 2 от Закона за местното самоуправление и местната администрация (ЗМСМА), във връзка с чл. 8, ал. 1 от Закона за общинската собственост (ЗОС), предлагам Общински съвет – Крумовград да вземе следното:

Р Е Ш Е Н И Е :

1. Общински съвет – Крумовград дава съгласие Община Крумовград да приеме безвъзмездно от държавата (чрез Областния управител на област Кърджали) движими вещи – 94 (деветдесет и четири) броя паравани за гласуване, за нуждите на изборните процеси по Изборния кодекс.
2. Упълномощава Кмета на Община Крумовград  да подпише всички необходими документи, включително приемателно-предавателни протоколи за приемане на вещите.

Внесъл: _______/П/_________
                                                                                               /Себихан Мехмед/
Изготвил:______/П/________   



/Ф.Местан/
Съгласувал:______/П/_______


/В. Пехливанова/
